CELEX: 62018TN0372
Language: hu
Date: 2018-06-20 00:00:00
Title: T-372/18. sz. ügy: 2018. június 20-án benyújtott kereset – Colombani kontra EKSZ

10.9.2018   
            
            
               HU
            
            
               Az Európai Unió Hivatalos Lapja
            
            
               C 319/16
            
         
      2018. június 20-án benyújtott kereset – Colombani kontra EKSZ
      (T-372/18. sz. ügy)
      (2018/C 319/19)
      Az eljárás nyelve: francia
      
         Felek
      
      
         Felperes: Jean-Marc Colombani (Brüsszel, Belgium) (képviselő: N. de Montigny ügyvéd)
      
         Alperes: Európai Külügyi Szolgálat
      
         Kérelmek
      
      A felperes azt kéri, hogy a Törvényszék:
      állapítsa meg és mondja ki, hogy:
      
                  —
               
               
                  semmis az EKSZ költségvetési és igazgatási főigazgatójának a 2017. évi előléptetési időszakban előléptetet tisztviselők listáját megállapító 2017. november 9-i (ADMIN(2017)21) határozata annyiban, amennyiben a felperes neve nem szerepel e listán;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap az EKSZ által az előléptetési eljárásra alkalmazott általános végrehajtási rendelkezésekkel szembeni jogellenességi kifogásra vonatkozik.
               
            
                  2.
               
               
                  A második jogalap közszolgálati kötelességszegésre, az előléptetésre javasoltak listájának létrehozását megelőző eljárás megsértésére és az egyenlő bánásmód megsértésére vonatkozik.
               
            
                  3.
               
               
                  A harmadik jogalap az EKSZ-nek a személyzeti szabályzat 45. cikkére alkalmazott általános végrehajtási rendelkezései megsértésére vonatkozik.
               
            
                  4.
               
               
                  A negyedik jogalap a felperes érdemeit érintő nyilvánvaló értékelési hibára, valamint a hivatalban eltöltött szolgálati idő szempontjának értékelése során az egyenlő bánásmód megsértésére vonatkozik.